EkBass/fiwiki-20250220-pages-articles huggingface dataset:
Coyote Hills

Coyote Hills on vuorijono Alamedan piirikunnassa Kaliforniassa. Coyote Hills Regional Park sijaitsee vuoristossa ja on nimetty vuorijonon mukaan. Vuorijonon korkein kohta on 68 metriä.Geonames == Lähteet == Luokka:Kalifornian vuoristot Luokka:Alamedan piirikunnan maantiede
WIRECOM-tutkimus

WIRECOM on Tekesin pääasiallisesti rahoittama, langattomien viestimien terveysvaikutuksia arvioiva tutkimusohjelma (Wireless Communication Devices and Human Health). Tutkimuksesta vastaavat Työterveyslaitos, Säteilyturvakeskus ja Turun yliopisto. Yrityskumppaneina ja osarahoittajina osallistuvat Elisa, Nokia ja TeliaSonera. Ohjelma koostuu neljästä eri osasta, jotka ovat: *RF-kenttien (radiotaajuisten kenttien) lämpövaikutukset. Matkapuhelinten käyttöön liittyvät pään alueen lämpövaikutukset *Matkapuhelinsäteily ja ihmisen aivokudos: PET-tutkimus *RF-dosimetria biologisiin tutkimuksiin (RFDOS) *COSMOS-seurantatutkimus (cohort study of mobile use and health). Matkapuhelinsäteilyn vaikutuksia terveyteen arvioiva, viidessä maassa suoritettava seurantatutkimus. Osallistuvat maat ovat Iso- Britannia, Alankomaat, Ruotsi, Suomi, ja Tanska. Suomessa tutkimusta koordinoi STUK ja siihen osallistuvat yrityskumppaneina matkapuhelinoperaattorit TeliaSonera ja Elisa. Tutkimukseen on tavoite kutsua vuosina 2009–11 100 000 18–69-vuotiasta matkapuhelimen käyttäjää, joita seurataan vähintään 10 vuoden ajan. Käyttöaika saadaan operaattorilta. Ensimmäiset tulokset odotetaan saatavan 2015. Tutkittavia sairauksia ovat pään alueen kasvaimet, hermoston sairaudet ja aivoverenkierron häiriöt. ==Katso myös== *Matkapuhelimien säteilyn terveysvaikutukset ==Lähteet== *WIRECOM -tutkimus. Työterveyslaitos *http://www.cosmostutkimus.fi *http://www.ukcosmos.org/index.html . Lontoon Imperial College Luokka:Tutkimus Luokka:Terveys
Noureddine Zekri

Noureddine Zekri (s. 1964 Batna, Algeria) on algerialainen jalkapallovalmentaja. ==Valmennusura== Zekri opiskeli valmentajaksi Italiassa ja toimi erinäisissä tehtävissä yhteensä yhdeksän vuoden ajan Italiassa.ESS : Noureddine Zekri, nouvel entraîneur de l’Entente Le Buteur 8.12.2009 Viitattu 4.6.2010 Hän toimi muun muassa valmennustehtävissä AC Milanin organisaatiossa. Zekri päätti palata kotimaahansa lastensa vuoksi, jotka olivat lähestymässä kouluikää.NOUREDDINE ZEKRI (ENTRAÎNEUR DE L’ES SÉTIF :«ESS-MCA ne sera pas décisif sur le championnat» Journaldz.com Viitattu 4.6.2010 Hän siirtyi kesken kauden ES Sétifin päävalmentajaksi joulukuussa 2009. Kauden päätyttyä Zekri oli johdattanut joukkueen Algerian cupin voittoon, mutta ilmoitti kesäkuussa 2010 jättäneensä seuran.ES Sétif : Zekri fait ses valises eurosport 4.6.2010 Viitattu 4.6.2010 Zekri kuitenkin palasi takaisin joukkueen valmentajaksi Afrikan Mestarien liigan jatkuessa heinäkuussa 2010. Hän onnistui johdattamaan ES Sétifin lohkovaiheeseen, jossa joukkue onnistui keräämään neljässä ottelussa yhden pisteen. 18. elokuuta 2010 Zekri erotettiin tehtävästään. 11\. maaliskuuta 2011 Zekri allekirjoitti kuudentoista kuukauden sopimuksen MC Algerin kanssa.L1 : Noureddine Zekri nouvel entraîneur du MCA DZfoot 11.3.2011 Viitattu 9.4.2011 Hän erosi tehtävistään 10. heinäkuuta 2011. ===Meriitit=== *Algerian mestaruus **Hopeaa: 2010 *Algerian cup: 2010 ==Lähteet== Luokka:Algerialaiset jalkapallovalmentajat Luokka:Vuonna 1964 syntyneet Luokka:Elävät henkilöt
Suomi-komitea

Suomi-Komitea oli Ruotsissa toiminut, vuonna 1918 perustettu komitea, jonka perustajiksi on mainittu suomalaiset K. H. Wiik, Herman Hurmevaara, Arthur Usenius ja Edvard Gylling. ==Lähteet== Luokka:Suomen kommunistinen puolue Luokka:Ruotsin poliittinen historia Luokka:Suomalaiset komiteat
Taivassalo (Päijänne)

Taivassalo on Päijänteen saari Keski-Suomessa Jämsässä kohdassa, missä Vanhanselkä ja Saviselkä kohtaavat toisensa. == Maantietoa == Saari on 3,7 kilometriä pitkä, 2,5 kilometriä leveä ja sen pinta-ala on 5,03 neliökilometriä . Saari on kuitenkin kaksiosainen ja osia yhdistää toisiinsa kapea maakannas. Luoteinen saarenosa on niistä suurempi. Se on 2,5 kilometriä pitkä ja yhtä leveä. Kaakkoinen saarenosa on 2,4 kilometriä pitkä ja 1,2 kilometriä leveä. Saarenosien väliin työntyy etelästä 1,4 kilometriä pitkä ja leveimmillän 270-metrinen Syvälahti, ja koillisen suunnasta toinen 500 metriä pitkä Vanhankylänlahti. Lahtien päiden välissä on 130 metriä pitkä maakannas. Saari sijaitsee pohjoisen Vanhaselän ja eteläisen Saviselän välisessä kohtaamispaikassa. Matkaa saaresta mantereelle on noin 1,5 kilometriä. Lähimpiä saaria on vain muutama. Koillispuolella Vanhankylänlahden edustalla sijaitsee alle 700 metriä pitkä Tupsu ja sen luoteipuolella pieni Lokki, jossa sijaitsee mökki. Pienemmän saaren eteläpäässä sijaitsee 1,2 kilometriä pitkä Vuorissalo. Vuorissalon edessä sijaitsee 20–180 metriä leveä Rupansalmi ,jossa sijaitsee Uodinsaari ja suojaisa Vitikkalanlahti. Taivassalon lounaispuolella on kilometrin päässä Kukkaro, ja saarien väliin jää veneväylä, jossa sijaitsevat myös Vahtsaaret, Marjosaari ja Syväniemenluoto. Vuorissalon eteläpuolella sijaitsevan Kakarissa on kuntarajojen rajapyykki. Suuren saaren korkein huippu sijaitsee keskellä louteisosaa. Se yltää noin 140 metrin korkeuteen merenpinnasta, jolloin se kohoaa 62 metrin korkeuteen Päijänteen vedenpinnasta mpy. Pienemmän saaren huippu sijaitsee Jyrkänkalliolla ja se kohoaa 47 metrin korkeuteen. Saaren korkeimmat kohdat ovat kallioalueita ja muutenkin saaren maaperän moreenikerros on ohut. Koko saari on metsämaata, jossa suota on vain nimeksi. Taivassalon kylä on sijainnut kannaksella. Kylän maatilojen peltopalstoja on edelleen olemassa ja suuressa saaressa on jäljellä kaksi kiinteästi asuttua tilaa. Saarella tosin mainitaan vain yksi vakinainen asukas (vuonna 2010 ), 14 vapaa-ajan asuntoa ja 56 kesäasukasta. Nykykartoissa näkyy, että rannoille on rakennettu noin 15 vapaa-ajan asuntoa. Saaren tiestö on vaatimaton ja se käsittää talojen välisen tien ja yhden peltotien. Saaren rantakohteita ovat Herrojenpöytä ja Isohiekka, jotka ovat hiekkarantoja. Herrojenpöydälle tulee kylältä polku. Saaren itä- ja länsipuolella kulkee saaren ohittavat veneväylät ja itäisestä veneväylästä haarautuu Rupansalmeen päättyvä väylä. == Historiaa == Saaren eri osat olivat eri saaria vuoteen 1832 asti, jolloin Kymijokea perattiin ja Päijänteen vedenpinta laski yli metrin. Silloin kohosi saarien väliseen salmeen nykyisten lahtien välinen maakannas . Tästä ovat jotkut päätelleet, että Taivassalon alkuperäinen nimi olisi ollut ”Taivalsalo” sen vuoksi, että saaren halki olisi oikaistu eli taivallettu saaren toiselle puolelle siirryttäessä . Vanhassa Suurruhtinaskunnan yleiskartassa saaren nimi tosiaan kirjoitettiin ”Taivalsalo” . == Huomautukset == == Lähteet == Luokka:Päijänteen saaret Luokka:Jämsän saaret
Uskonto Euroopassa

Uskonto Euroopassa on eurooppalaisten alkuperäisuskontojen väistymisen jälkeen ollut keskeisesti kristillistä. Nykyisin Euroopassa on niin kristittyjä, uskonnottomia kuin muidenkin uskontojen kannattajia. Siirtolaisuuden myötä etenkin muslimien määrä Euroopassa on kasvanut. == Historia == Euroopan vanhat uskonnot olivat yleisesti monijumalaisia, kuten antiikin Kreikan uskonto, antiikin Rooman uskonto, germaaninen muinaisusko ja kelttiläinen muinaisusko. Rooman valtakunnan tuhoutumisen jälkeen kristinusko levisi keskiajalla vähitellen eri puolille Eurooppaa. Kristillisyys kehittyi eri suuntaan kreikankielisessä Itä-Roomassa eli Bysantissa kuin lännessä, jossa Rooman piispan eli paavin valta kasvoi. Idän ja lännen kirkot erosivat toisistaan vuonna 1054 niin sanotussa suuressa skismassa. Eurooppaan muodostui selkeä kulttuurinen raja idän ja lännen välillä. Noin tuhannen vuoden ajan katolinen kirkko käytti merkittävää valtaa länsi-Euroopassa ja piti yllä kulttuurin yhtenäisyyttä. Antiikin kirjoituksia kopioitiin kirkon luostareissa teologiaa varten. Keskiajan arkkitehtuurin merkittävimpiä hankkeita olivat kirkot. Islam levisi muun muassa Espanjaan valloitusten myötä. Arabialainen kulttuuri välitti Eurooppaan antiikin kulttuuriperintöä, joka oli sieltä osin kadonnut. Ristiretket aiheuttivat pitkäaikaisen välirikon eurooppalaisen ja arabialaisen kulttuuripiirin välille. Antiikin humanismi nousi renessanssin myötä. Reformaatio hajotti läntisen kirkon yhtenäisyyden. Britannia, Hollanti ja Sveitsi erosivat anglikaaniseksi ja kalvinistisiksi alueiksi, pohjoinen Saksa ja Pohjoismaat luterilaisen protestanttisuuden hallitsemiksi alueiksi. 1700-luvun valistus ja Ranskan suuri vallankumous vaikuttivat kirkon ja valtion eroon. Muun muassa Pohjoismaissa yhteiskunnan sekularisaatio on edennyt varsin pitkälle. == Uskonnollisuus == Vuonna 2010 tehdyn Eurobarometri-tutkimuksen mukaan Euroopan unionin asukkaista 51 prosenttia sanoi uskovansa jumalan olemassaoloon, 26 % jonkinlaiseen henkeen tai voimaan ja 20% ei uskonut jumalaan tai henkiin. == Lähteet == == Aiheesta muualla == *
.aw

.aw on Aruban Internet-maatunnus, jota ylläpitää SETAR. Tunnus rekisteröidään yleensä suoraan toiselle asteelle, mutta myös .com.aw-pääte on saatavilla. Tunnus otettiin käyttöön 1996. Se on rekisteröitävissä ainoastaan Arubassa rekisteröidyille yrityksille yms. yhteisöille. SETAR veloittaa .aw- maatunnuksen käytöstä 59 floriinia vuodessa. == Lähteet == == Aiheesta muualla == * IANA .aw whois aw aw aw sv:Toppdomän#A
.ba

.ba on Bosnia ja Hertsegovinan Internet-maatunnus, jota ylläpitää University Teleinformation Center. Tunnus otettiin käyttöön 1996. Se on rekisteröitävissä ainoastaan Bosnia ja Hertsegovinan alueella. .ba-domainilla on useita toisen tason tunnuksia. == Aiheesta muualla == * IANA .ba whois ba ba sv:Toppdomän#B
.bb

.bb on Barbadoksen Internet-maatunnus, joka otettiin käyttöön 1991. Sitä sponsoroi Barbadoksen hallitus. Tunnuksen rekisteröinti on rajoitettu Barbadoksen alueelle. == Aiheesta muualla == * IANA .bb whois bb bb sv:Toppdomän#B
.bd

.bd on Bangladeshin Internet-maatunnus, joka otettiin käyttöön 1999. Tunnus on avoin rekisteröitäväksi lukuun ottamatta hallitukselle varattuja toisen tason tunnuksia .gov.bd ja .mil.bd. Tunnukset rekisteröidään kolmannelle asteelle. == Aiheesta muualla == * IANA .bd whois bb bd sv:Toppdomän#B
.be

.be on Belgian Internet-maatunnus, jota ylläpitää DNS Belgium. Tunnus otettiin käyttöön 1988. Vuonna 2005 tunnuksia oli rekisteröity yli 470,000 kappaletta. Tunnuksella ei ole rekisteröintirajoituksia. Tunnukset rekisteröidään yleensä suoraan toiselle tasolle lukuun ottamatta esimerkiksi eräitä .ac.be-tunnuksia käyttäviä yliopistoja. == Aiheesta muualla == * IANA .be whois bb be sv:Toppdomän#B
Paul Villard

Paul Villard (28. syyskuuta 1860 – 13. tammikuuta 1934) oli ranskalainen kemisti ja fyysikko. Villard löysi kolmannen radioaktiivisuuden muodon, gammasäteilyn, vuonna 1900; se todettiin n. vuonna 1912 sähkömagneettiseksi säteilyksi, jonka aallonpituus oli röntgen-säteitäkin lyhyempi. Toisin kuin hiukkassäteily, gammasäteily ei vaikuta ytimen koostumukseenTieteen ja ajattelun historiaa Reijo Rasinkangas. ==Lähteet== Luokka:Ranskalaiset fyysikot Luokka:Ranskan tiedeakatemian jäsenet Luokka:Vuonna 1860 syntyneet Luokka:Vuonna 1934 kuolleet
Mariano Andújar

Mariano Gonzalo Andújar (s. 30. heinäkuuta 1983 Buenos Aires, Buenos Airesin maakunta, Argentiina) on argentiinalainen jalkapallomaalivahti. Hän edustaa kotimaassaan Estudiantesia. Hän on pelannut myös Italiassa. == Ura == ===Seurajoukkue=== Andújar aloitti uransa Huracánista vuonna 2001. Kahden pelaamansa kauden jälkeen joukkue putosi maan pääsarjasta, mutta hän päätti kuitenkin jäädä seuraan. Vuonna 2005 hän siirtyi kauden kestävällä lainasopimuksella italialaisseura Palermoon. Hänelle kaavailtiin joukkueessa lähinnä kolmosmaalivahdin roolia, Matteo Guardalbenin ja Nicola Santonin toimiessa ykkös-ja kakkosvahteina. Kaksikko kuitenkin myytiin tammikuun siirtoikkunan aikana ja tilalle tulivat Federico Agliardi ja Cristiano Lupatelli. Andújar pelasi lopulta kauden aikana 11 liigaottelua, seitsemän UEFA Cupin ottelua ja kolme Italian cupin ottelua. Lainan jälkeen hän palasi takaisin kotimaahansa ja siirtyi Estudiantesiin. Syyskauden (Apertura) aikana hän pelasi 16 ottelua, joissa hän päästi taakseen ainoastaan yhdeksän osumaa. Joukkue sijoittui syyskauden sarjassa ensimmäiseksi tasapisteillä yhdessä Boca Juniorsin kanssa, josta seurasi uusintaottelu, jonka lopulta Estudiantes voitti numeroin 2–1 ja vei tittelin ensimmäisen kerran 23 vuoteen. Joukkue päästi 20 pelaamassaan ottelussaan vähiten maaleja (13). Vuonna 2009 Andújar toimi joukkueensa ykkösmaalivahtina, kun se voitti Copa Libertadoresin. Hän ei päästänyt yhtään maalia taakseen, missään kahdeksassa kotiottelussa, jotka joukkue pelasi turnauksen aikana. Hän piti myös maalinsa puhtaana ennätysmäärä ajan 800 minuuttia ja ohitti näin Hugo Gattin vanhan ennätyksen, joka oli 767 minuuttia. Hänen viimeiseksi ottelukseen jäi finaalin toinen osaottelu brasilialaista Cruzeiroa vastaan. 24\. kesäkuuta 2009 Andújar teki nelivuotisen sopimuksen italialaisseura Catanian kanssa. Hän nousi heti tulonsa myötä joukkueen ykkösvahdiksi. ===Maajoukkue=== Kesäkuussa 2009 Andújar sai ensimmäisen kutsunsa Argentiinan maajoukkueeseen. Hän teki ensiesiintymisensä maajoukkueessa 6. kesäkuuta 2009 pelatussa vuoden 2010 MM- karsintaottelussa Kolumbiaa vastaan. Hänet valittiin Argentiinan joukkueeseen vuoden 2010 MM-kilpailuihin. == Aiheesta muualla == * Andújarin seurajoukkuetilastot FútbolXXI -sivustolla * Andújarin maajoukkuetilastot FIFA:n virallisella sivustolla Luokka:Argentiinalaiset jalkapallomaalivahdit Luokka:Vuonna 1983 syntyneet Luokka:Elävät henkilöt
Kylmäkosken vaakuna

Kylmäkosken vaakuna oli Kylmäkosken kunnan tunnus. Aiheen aaltokoro ja lumikide tekevät siitä puhuvan vaakunan. Vaakunan selitys on ”aaltokoroisesti katkoinen hopea-punainen kilpi; punaisessa alakentässä hopeinen lumikide.” Vaakunan on suunnitellut Kaj Kajander, ja Kylmäkosken kunnanvaltuusto hyväksyi sen kokouksessaan 18. kesäkuuta 1965. Sisäasiainministeriö vahvisti vaakunan käyttöön 5. lokakuuta samana vuonna. Vaakuna jäi epäviralliseksi kotiseutuvaakunaksi 2011, kun Kylmäkosken kunta liittyi Akaan kaupunkiin. == Lähteet == * * Kylmäkoski Vaakuna Luokka:Akaan historia
Siméon Denis Poisson

Siméon Denis Poisson (21. kesäkuuta 1781 Pithiviers – 25. huhtikuuta 1840 Sceaux)Siméon Denis Poisson oli ranskalainen tiedemies, matemaatikko ja fyysikko, joka keksi Poissonin-jakauman ja P-ja S-aaltojen olemassaolon vuonna 1829. Poisson tutki myös kiinteiden aineiden kimmoisuutta, ja hänen mukaansa on nimetty materiaalien kimmoisuuteen liittyvä Poissonin suhde. == Katso myös == *Poisson-prosessi *Poissonin yhtälö == Lähteet == == Aiheesta muualla == Luokka:Ranskalaiset fyysikot Luokka:Copley-mitalin saajat Luokka:Ranskan tiedeakatemian jäsenet Luokka:Vuonna 1781 syntyneet Luokka:Vuonna 1840 kuolleet
Domenico Criscito

Domenico Criscito (s. 30. joulukuuta 1986 Cercola) on italialainen jalkapalloilija, pelipaikaltaan vasen puolustaja. Hän edustaa Serie A:ssa pelaavaa Genoaa, jonne hän palasi vuonna 2018 pelattuaan seitsemän vuotta Venäjällä pietarilaisessa Zenitissä. Criscito valittiin Italian maajoukkueeseen MM-kilpailuihin 2010. Hänet pudotettiin myöhemmin Italian maajoukkueesta lahjussyytteiden vuoksi mutta syytteet todettiin lopulta aiheettomiksi. Criscito meni 7. heinäkuuta 2009 naimisiin Pamela Chiocciolin kanssa. == Lähteet == * Domenico Criscito Transfermarkt-sivustolla * Domenico Criscito National Football Teams -sivustolla === Viitteet === == Aiheesta muualla == Luokka:Italialaiset jalkapalloilijat Luokka:Vuonna 1986 syntyneet Luokka:Elävät henkilöt
Göran Augustson

Göran Erik Augustson (20. helmikuuta 1936 Tammisaari – 19. joulukuuta 2012 VantaaKuvataiteilija Göran Augustson kuoli. Helsingin Sanomat 28.12.2012.) oli suomalainen kuvataiteilija. Augustsonin debyytti taiteilijana tapahtui Helsingissä vuonna 1962. Maalarina ja graafikkona Augustson oli opettajansa Sam Vannin perillisiä, |konstruktivisti, jolle suora viiva, selkeys ja järjestys ovat ominaisia. Augustson opiskeli Turun Taideyhdistyksen piirustuskoulussa vuosina 1956–1958 ja Suomen Taideakatemian koulussa 1958–1962. Hän toimi Taideakatemian opettajana vuosina 1965–1974 ja rehtorina vuosina 1973–1974. Augustsonin retrospektiivinen näyttely oli esillä Helsingin Taidehallissa vuonna 1999. ==Lähteet== == Aiheesta muualla == * *Göran Augustsonin muistokirjoitus Helsingin Sanomissa. * Augustson, Göran Erik. Artegrafica.com. * Luokka:Suomalaiset taidemaalarit Luokka:Suomalaiset taidegraafikot Luokka:Vuonna 1936 syntyneet Luokka:Vuonna 2012 kuolleet
Pan (sävellys)

Pan (1924) on Aarre Merikannon säveltämä teos, noin yksitoista minuuttia kestävä runoelma orkesterille. Se kantaesitettiin Helsingissä 5. marraskuuta 1925, ja sen julkaisi Fennica Gehrman.Fimic - Suomalaisen musiikin tiedotuskeskus Kantaesityksen johti Robert Kajanus. Teos sai osakseen sekä ylistystä että paheksuntaa.Meet the Composer – Aarre Merikanto -levyn (Finlandia Records, 1996) vihkonen == Lähteet == Luokka:Aarre Merikannon teokset Luokka:1920-luvun musiikkiteokset
Anonymous 4

Anonymous 4 on vuonna 1986 perustettu neljän naislaulajan muodostama kokoonpano. Se on erikoistunut keskiajan musiikkiin. Yhtyeen nimi otettiin keskiajalla vaikuttaneelta kirjoittajalta, josta käytetään nimitystä Anonymous IV.Allmusic.com: Anonymous 4 > Overview == Nykyiset jäsenet == * Marsha Genensky * Ruth Cunningham * Jacqueline Horner-Kwiatek * Susan Hellauer == Diskografia == * An English Ladymass (1993) * On Yoolis Night (1993) * Love's Illusion (1994) * The Lily and the Lamb (1994) * Voices of Light (1995) * Miracles of Sant'Iago (1996) * A Star in the East (1996) * A Portrait of Anonymous 4 (1997) * 11,000 Virgins: Chants for the Feast of St. Ursula (1997) * A Lammas Ladymass (1998) * Legends of St. Nicholas (1999) * 1000: A Mass for the End of Time (1999) * The Second Circle (2001) * La bele Marie (2002) * Darkness into Light (2003) * Wolcum Yule (2003) * American Angels (2004) * The Origin of Fire: Hildegard von Bingen (2005) * Gloryland (2006) * Four Centuries of Chant (2009) == Lähteet == == Aiheesta muualla == * Viralliset sivut Luokka:Yhdysvaltalaiset lauluyhtyeet Luokka:Keskiajan musiikki
Harry Brown (elokuva)

Harry Brown on Daniel Barberin 2009 ohjaama rikoselokuva, jonka pääosaa esittää Michael Caine. == Rooleissa == == Arviot== Iltalehden Tuomas Riskalan mukaan älykäs ja sokeeraava filmi yhdistää briljantin genre-elokuvan tekemisen kaunistelemattomaan sosiaaliseen kommentaariin. Lopputulos leikkaa hänen mukaansa emotionaalisesti syvemmälle kuin moni perinteisellä keittiörealismilla kyllästetty brittidraama. == Lähteet == == Aiheesta muualla == * Luokka:Brittiläiset rikoselokuvat Luokka:Vuoden 2009 brittiläiset elokuvat
Laukaan kirkko

Laukaan kirkko on Laukaassa sijaitseva empiretyylinen puukirkko, jossa näkyy myös varhaisia uusgotiikan merkkejä koristelistoissa ja suippokaari- ikkunoissa. Se on arkkitehtien Carl Ludvig Engelin ja Anton Wilhelm Arppen suunnittelema ja valmistui vuonna 1835. Kirkossa on tilaa 800 hengelle ja se on puinen sisäviisteinen ristikirkko.Laukaan Kirkko. Finnica Keski-Suomi. Viitattu 5.1.2014. Hovimaalari Robert Wilhelm Ekmanin maalaama alttaritaulu esittää Kristusta Kirkastusvuorella. Tarkkasilmäiset huomaavat alttaritaulussa Mooseksen päähän maalatut sarvet, mikä johtuu vanhan Raamatun käännöksen käännösvirheestä, jota taiteilija noudatti. Kirkossa on 36-äänikertaiset urut, jotka Kangasalan urkutehdas valmisti vuonna 1963. Vuosien 1962–1963 peruskorjauksessa sisätilasta tuli hyvin pelkistetty arkkitehti Aarno Ruusuvuoren suunnitelmien mukaan. Erillinen kellotapuli on rakennettu Heikki Kuorikosken johdolla 1823. Kirkon viimeisin peruskorjaus tehtiin vuonna 2002, jolloin kirkko maalattiin sisä- ja ulkopuolelta, katto uusittiin, asennettiin sammutusjärjestelmä, sakasti uudistettiin ja eteistiloihin rakennettiin morsiushuone.Kirkon esittely . Laukaan seurakunta. Viitattu 31.12.2013. Kirkon korkeimmalla kohdalla on torni eli lanterniini, josta on hyvä näköala kaikkiin ilmansuuntiin. Talvisodan aikana sitä käytettiin ilmavalvontaan niin, että ilmavalvontalotat päivystivät tornissa yötä päivää. Kirkon alakerrassa on kirkkomuseo, joka on yksi harvoista alan museoista. Siellä on esineitä, kuvia, karttoja, piirroksia ja tekstejä Laukaan seurakunnan vaiheista. Museossa on nähtävänä ennallistamispiirrokset Laukaan vanhimmista kirkoista, sekä vanhimman, Hartikan kirkon seinähirsi ja harjaristi 1500-luvun lopusta.Kirkkomuseo . Laukaan seurakunta. Viitattu 31.12.2013. Tiedosto:Altar piece of Laukaa Church.JPG|Alttaritaulu Tiedosto:Interior of Laukaa Church 02.JPG|Alttari Tiedosto:Interior of Laukaa Church 01.JPG|Urkuparvi Tiedosto:Laukaa bell tower 2018.jpg|Kellotapuli ==Lähteet== ==Aiheesta muualla== Kirkko Luokka:Suomen puiset sisäviisteiset ristikirkot Luokka:Keski- Suomen kirkkorakennukset Luokka:Carl Ludvig Engelin suunnittelemat rakennukset Luokka:Suomen 1830-luvulla rakennetut kirkot
Pälkäneen kirkko

Pälkäneen kirkko on uusgoottilaista tyylisuuntaa edustava tiilinen kirkkorakennus Pälkäneellä. Kirkko on arkkitehti Carl Ludvig Engelin piirtämä ja se rakennettu vuosina 1836–1839. Professori P. E. Limnellin vuonna 1841 maalaama alttaritaulu esittää Jeesusta Getsemanessa. Kirkon vieressä on hautausmaa, jonne on haudattu 165 pälkäneläistä sankarivainajaa. Hautausmaalla on Bertel Strömmerin suunnittelema muistokivi. Vuonna 1961 kirkkopihaan pystytettiin Karjalaan jääneiden vainajien muistokivi Elämän kirja. == Lähteet == thumb|right|Pälkäneen kirkko, sankarihaudat muistomerkki Eivätkä he ole henkeään rakastaneet edes kuolemaakaan väistääkseen. Kirkko Luokka:Suomen kivikirkot Luokka:Carl Ludvig Engelin suunnittelemat rakennukset Luokka:Pirkanmaan kirkkorakennukset Luokka:Suomen 1830-luvulla rakennetut kirkot
Tyrvään kirkko

Tyrvään kirkko on vuonna 1855 valmistunut kaksitorninen tiilikirkko Sastamalassa Liekoveden rannalla. Se edustaa uusgoottilaista tyyliä. Kirkon suunnitteli Turun kaupunginarkkitehti P. J. Gylich. Kirkon sisälle mahtuu noin tuhat ihmistä. Kolme alttaritaulua ovat R. W. Ekmanin vuonna 1866 maalaamia. Ensimmäiset, Kangasalan urkutehtaan rakentamat urut saatiin kirkkoon vuonna 1883. Kirkon valmistuttua Pyhän Olavin keskiaikainen kivikirkko jäi pois käytöstä sadaksi vuodeksi. Tyrvään kirkko uudistettiin perusteellisesti arkkitehti Bertel Strömmerin suunnitelmien mukaan vuonna 1938. Uudistuksessa muun muassa muurattiin kuori-ikkunat umpeen. Kirkon peruskorjaus valmistui joulukuussa 1981 – tällöin mm. kuori-ikkunat avattiin jälleen –, mutta rakennus vaurioitui tulipalossa seuraavan vuoden helmikuussa ja otettiin uudestaan käyttöön neljäntenä adventtisunnuntaina 1982. Kirkon urut vaurioituivat palossa korjauskelvottomiksi, ja niiden tilalle asennettiin vuonna 1986 uudet 30-äänikertaiset urut, jotka on valmistanut Åkerman & Lundin urkurakentamo Ruotsin Knivstassa.Sastamalan alueviesti Viitattu 28.7.2014 Tyrvään kirkko on ensimmäinen Suomen kahdesta kaksitornisesta kirkosta; toinen on Helsingin Johanneksenkirkko. Kirkossa on kolme R. W. Ekmanin maalaamaa alttaritaulua, Ristiinnaulitseminen, Kirkastuminen ja Ylösnousemus, jotka ovat vuodelta 1866. Lisäksi kuorissa on kipsijäljennös Ville Vallgrenin Kristus- veistoksesta. ===Tyrvään kirkon hautausmaa=== Tyrvään kirkon hautausmaa valmistui kirkon rakennustöiden yhteydessä ja vihittiin käyttöön samanaikaisesti itse kirkon kanssa. Rönkkö 2005, s. 159. Kirkon pihalle on haudattu 220 sankarivainajaa. Kirkkomaalla on myös vuonna 1991 käyttöön otettu muistolehto tuhkahautauksia varten. Muistolehdon edessä on kuvanveistäjä Ari Virtasen veistos Maa, ilma, tuli, vesi. Kirkon pääovea vastapäätä ovat sankarihaudat, joiden vieressä on Lauri Leppäsen veistämä sankaripatsas vuodelta 1953. Syyskuussa 2018 1918 ei koskaan enää-tapahtuman yhteydessä paljastettiin vakaumuksensa puolesta menehtyneiden muistomerkki, johon on kirjattu yli 200 nimeä. Muistomerkin ja tapahtuman järjestämisen organisoivat paikalliset sosialidemokraatit ja vasemmistoliittolaiset. ===Tunnettuja Tyrvään kirkon hautausmaalle haudattuja=== * Karl Abiel Heikel, kirkkoherra * Taavetti Kaunisto, jääkärimajuri * Mirjam Kulmala, arkkitehti * Jalmari Pusa, kansanedustajaRönkkö 2005, s. 163–197. ==Kuvia== kuva:Tyrvään kirkko 2014 2.JPG|Kirkon uusgoottilainen julkisivu kuva:Tyrvään kirkko 2014 1.JPG|Kirkko sivusta kuva:Tyrvään kirkko 2014 3.JPG|Kirkon torni kuva:Tyrvään kirkon saarnastuoli.JPG|Saarnastuoli kirkossa kuva:Tyrvään kirkon urkuparvi.JPG|Tyrvään kirkon urut kuva:Tyrvään kirkon eteläinen ovi.JPG|Kirkon eteläinen ovi kuva:Tyrvään kirkon alttari.JPG|Kirkon kolmitauluinen alttari == Katso myös == * Tyrvään pappila == Lähteet == == Aiheesta muualla == * Marja-Liisa Rönkkö: Tyrvään kirkko 150 vuotta. Tyrvään seudun Kotiseutuyhdistyksen julkaisuja LXXXVII, 2005, Vammala. ISBN 951-9279-41-5. Luokka:Sastamalan kirkkorakennukset Luokka:Suomen kivikirkot Luokka:Suomen 1850-luvulla rakennetut kirkot
Kupittaan pesäpallostadion

Kupittaan pesäpallostadion on Turun Kupittaalla sijaitseva pesäpallokenttä. Kenttä toimii Suomensarjassa pelaavan Turku-Pesiksen kotikenttänä.http://turku-pesis.sporttisaitti.com/seuran_esittely/kotikentta/ Kupittaan pesäpallostadionin läheisyydessä on myös kaksi harjoittelukenttää, joiden pintamateriaali on kivituhkaa. 48 x 113,5 metrin suuruisen pääkentän päällysteenä on hiekkatekonurmi ja katsomokapasiteetti on 400 henkilöä. == Lähteet == Luokka:Kupittaa Luokka:Pesäpallostadionit Luokka:Turun urheilupaikat
Yrttisuon pesäpallokenttä

Yrttisuon pesäpallokenttä on Jyväskylän Kuokkalassa, Yrttisuon liikuntapuistossa sijaitseva pesäpallokenttä.http://www.jyvaskyla.fi/liikunta/ulkoliikuntapaikat/yrttisuo Se on pesäpalloseura Jyväskylän Valon kotikenttä. Kentän pinnalle asennettiin hiekkatekonurmi keväällä 2010, kun Valon naisten joukkue nousi Superpesikseen. Sitä ennen se oli hiekkakenttä. Hiekkatekonurmen myötä Valo käyttää markkinoinnissaan kentän nimenä Jyväs-Parkki-areena. http://yle.fi/alueet/keski- suomi/2009/08/jyvaskylan_valo_nousi_superpesikseen_964749.html left|300px|thumb|Yrttisuo == Lähteet == Luokka:Pesäpallostadionit Luokka:Jyväskylän urheilupaikat Luokka:Kuokkala (Jyväskylä)
Viinijärven pesäpallokenttä

Viinijärven pesäpallokenttä on Liperin Viinijärvellä sijaitseva pesäpallokenttä. Kenttä toimii Naisten Ykköspesiksessä pelaavan Viinijärven Urheilijoiden kotikenttänä.http://www.pesis.fi/kilpailutoiminta/sarjaohjelmat/pesapallokenttien_osoitetietoja/ Kentän yleisöennätys on syntynyt 10. syyskuuta 1989 kun ViU:n ja Jyväskylän Kirin välistä toista finaalia oli katsomassa 2 715 katsojaa.http://www.superpesis.fi/fi/viinijarven-urheilijat Vuonna 2014 Joensuun Mailassa pelannut Juha Niemi löi kentällä pesäpallon pituuslyönnin maailmanennätyksen 130 metriä. == Lähteet == Luokka:Pesäpallostadionit Luokka:Liperin urheilu
Kiistolan pesäpallostadion

Kiistolan pesäpallostadion on Kauhavan Ylihärmässä sijaitseva pesäpallokenttä. Ylihärmän Pesis-Junkkarit pelaa kentällä kotiottelunsa.Pesis.fi − Kentät Kentän yleisöennätys on syntynyt 19. toukokuuta 1996 kun YPJ:n ja SiiPen välistä ottelua oli seuraamassa 1852 katsojaa.Superpesis.fi − Ylihärmän Pesis- Junkkarit (arkistoitu) == Lähteet == Luokka:Pesäpallostadionit Luokka:Kauhavan urheilupaikat Luokka:Ylihärmä
Ryōsuke Yamada

Ryōsuke Yamada (, s. 9. toukokuuta 1993, Tokio) on japanilainen näyttelijä, laulaja ja tanssija. Hän on yksi Hey! Say! Jumpin jäsenistä. Yamada liittyi idoleita kasvattavan Johnny & Associates -toimiston jäseneksi vuonna 2004 ja teki debyyttinsä Hey! Say! Jumpin jäsenenä vuonna 2007. Myöhemmin hän osallistui myös rajoitetuksi ajaksi muodostettuun NYC-yhtyeeseen. Musiikkiuransa lisäksi Yamada on toiminut ääni- ja televisionäyttelijänä. == Lähteet == == Aiheesta muualla == Luokka:Japanilaiset näyttelijät Luokka:Japanilaiset laulajat Luokka:Vuonna 1993 syntyneet Luokka:Elävät henkilöt
Shō Sakurai

Shō Sakurai (; s. 25. tammikuuta 1982 Minato, Tokio) on japanilainen laulaja ja näyttelijä. Sakurai kuuluu Arashi-yhtyeeseen. Sakurai liittyi Johnny & Associates -idolitehtaan jäseneksi vuonna 1995 ja Arashiin hänet valittiin vuonna 1999. Musiikkiuransa lisäksi hän on näytellyt elokuvissa, muun muassa päähenkilönä Hachimitsu to Clover -elokuvassa, draamasarjoissa ja mainoksissa. Hän on toiminut myös radiojuontajana. Arashin esittämiin kappaleisiin Sakurai on kirjoittanut rap-osioita. == Lähteet == Luokka:Japanilaiset laulajat Luokka:Japanilaiset näyttelijät Luokka:Japanilaiset idolit Luokka:Vuonna 1982 syntyneet Luokka:Elävät henkilöt
Kymmenen kappaletta orkesterille

Kymmenen kappaletta orkesterille on Aarre Merikannon pienelle orkesterille säveltämä teos vuodelta 1930. Kaikki kappaleet eivät ole varsinaisia orkesterikappaleita, vaan joukossa on myös kahden tai kolmen soittajan kokoonpanolle sävellettyjä kappaleita. Kyseessä ei olekaan yhtenäinen sarja, vaan eri kokoonpanoille sävellettyjen miniatyyrien kokoelma.Fimic - Suomalaisen musiikin tiedotuskeskus Ensimmäinen miniatyyri Largo misterioso kuuluu säveltäjän tunnetuimpiin kappaleisiin. Se ja viimeinen kappale Vivace giocoso kuullaan myös kolmiosaisessa Partitassa orkesterille. == Kappaleet == # Largo misterioso # Molto andante e serioso # Allegro scherzando # Largo con espressione # Lento spianato # Allegro moderato # Andante sognante # Grave # Risoluto # Vivace giocoso == Lähteet == Luokka:Aarre Merikannon teokset Luokka:1930-luvun musiikkiteokset
Pianokonsertto nro 3 (Merikanto)

Aarre Merikanto sävelsi kolmannen pianokonserttonsa vuonna 1955. Teoksen julkaisi Fennica Gehrman, ja se kantaesitettiin Helsingissä 1958. Se sijoittui toiseksi Suomen Kulttuurirahaston sävellyskilpailussa. Kyseessä on säveltäjän viimeinen konsertto.Fimic - Suomalaisen musiikin tiedotuskeskus Säveltäessään teostaan Merikanto suunnitteli nimeävänsä sen vuoroin sarjaksi ja vuoroin konsertoksi. Lopulta nimeksi tuli jälkimmäinen. Osille jäi silti otsikot. == Osat == # Capriccio: Lento – Allegro # Pietà: Tranquillo # Finale: Vivace == Lähteet == Luokka:Aarre Merikannon teokset Luokka:Pianokonsertot Luokka:1950-luvun musiikkiteokset
Viitapöllö

Viitapöllö eli naamiopöllö (Phodilus badius) on Aasiassa elävä pöllölintu. == Koko ja ulkonäkö == Viitapöllö on pienehkö tai keskikokoinen pöllölintu, jonka pituus on 23-33 senttiä ja paino 255-308 grammaa. Sen kumikkaassa naamassa on musta V:n muotoinen kuvio, joka kulkee silmien välissä. Naaman yleisväri on vaalean kastanjanruskea. Pää on leveä, eikä kaula kapene mistään kohtaa. Korvat ovat hieman tupsuiset. Viitapöllön pitkät jalat ovat kokonaan höyhenten peitossa. Vatsa- ja selkäpuolta täplittävät tummat pilkut. Kastanjanruskeat siivet ovat pyöreät ja lyhyet. Siipiä kirjovat mustat ja keltaiset täplät. Alalajeja tunnetaan kuusi. == Levinneisyys ja elinympäristö == Viitapöllö elää Etelä- ja Kaakkois-Aasiassa Intian, Sri Lankan, Bangladeshin, Kiinan, Myanmarin, Laosin, Thaimaan, Kambodžan, Vietnamin, Malesian, Brunein ja Indonesian alueella. Laji on hävinnyt Singaporesta ja mahdollisesti myös Filippiineiltä. Nepalissa se on vain vierailija. Viitapöllö on suurimmassa osassa levinneisyysaluettaan harvinainen, mutta sitä ei pidetä mitenkään uhanalaisena. Se kuuluu CITES-sopimuksen liitteeseen II. Lajin elinympäristöä ovat metsämaat, plantaasit ja mangrovesuot jopa 2200 metrin korkeuteen asti. == Elintavat == Viitapöllön ravinto koostuu pienistä nisäkkäistä ja linnuista, matelijoista, sammakkoeläimistä ja hyönteisistä. Se paikantaa saaliinsa erittäin tarkan kuulonsa avulla. Äänivalikoimaan kuuluu muun muassa vihellyksiä, huhuilua, huutoja ja vaikerrusta. Pesimäkausi vaihtelee alueittain. Viitapöllö pesii ontossa puussa tai puunkannossa, johon naaras munii 3-5 munaa. Sillä on kuusi alalajia: * Phodilus badius arixuthus Oberholser, 1932 * Phodilus badius assimilis Hume, 1877 * Phodilus badius badius (Horsfield, 1821) * Phodilus badius parvus Chasen, 1937 * Phodilus badius ripleyi Hussain & Reza Khan, 1978 * Phodilus badius saturatus Robinson, 1927 == Lähteet == Luokka:Viitapöllöt
Kameepiirros

Kameepiirros eli camaïeu on yhden värin valooreilla tehty monokromaattinen maalaus, jonka esikuvana on sävypaperille tehty laveeraus, jonka huippuvalot on nostettu valkoisella värillä. Jos kameepiirros on tehty harmaasävyillä, sitä kutsutaan grisailleksi. Kameepiirroksessa ei käytetä paikallisvärejä tai realistista väri-ilmaisua. Kameepiirros voi tarkoittaa myös puupiirrosta, jossa saman värin eri valoorit on painettu useammalla laatalla. Varhaiset väripuupiirrokset 1500-luvulla olivat usein tällaisia. ==Katso myös == * Kamee *Chiaroscuro *Grisaille *Imprimituuri ==Lähteet== Luokka:Maalaustekniikat Luokka:Grafiikan menetelmät
Catskillvuoret

Catskillvuoret ovat New Yorkin osavaltiossa Hudson-joen länsipuolella oleva vuoristoryhmä ja metsäinen matkailualue.Otavan iso tietosanakirja, 1. osa (A-Celle), s. 1725, Otava 1960 Catskillvuoria pidetään toisinaan Appalakkien osana. Delawarejoki saa alkunsa Catskillvuorilta. New Yorkin lähellä sijaitsevana seutu oli Hudson River -koulukunnan maalarien, kuten Thomas Colen suosima maisemamaalausten kohde. ==Lähteet== Luokka:New Yorkin vuoristot
Mieczysław Słowikowski

Mieczysław Słowikowski, myös nimellä: Rygor-Słowikowski (1896 Jazgarzew, lähellä Varsovaa, Puola – 1989 Lontoo, Britannia) oli puolalainen armeijan upseeri, jonka tiedustelutyö Pohjois-Afrikassa helpotti liittoutuneiden valmisteluja vuonna 1942 tehtyyn operaatio Soihdun maihinnousuun.Petri Immonen, Kauratehtailija olikin mestarivakooja, Helsingin Sanomat, 5.6.2010, s. D 11 Miehitetyn Puolan pakolaishallitus Lontoossa lähetti 1941 Słowikowskin Pohjois-Afrikkaan luomaan Rygor-vakoojaverkostoa. Słowikowski esiintyi kaurahiutaletehtailijana. Brittiläiset ja yhdysvaltalaiset ottivat kuitenkin myöhemmin kunnian hänen toimistaan. Gagon ja Sulikin dokumentin Todellinen Casablanca pohjana toimivat Słowikowskin muistelmat. ==Teokset== *Major- General M.Z. Rygor Slowikowski, In the Secret Service: the Lighting of the Torch, käännös George Slowikowski ja Krystyna Brooks, alkusanat M. R. D. Foot, London, The Windrush Press, 1988. ==Dokumentit== *Malgosha Gago ja Boleslaw Sulik, Todellinen Casablanca (2009), dokumentin päähenkilö on Słowikowski == Lähteet == Luokka:Puolalaiset sotilaat Luokka:Puolalaiset vakoojat Luokka:Vuonna 1896 syntyneet Luokka:Vuonna 1989 kuolleet
Oriveden vaakuna

Oriveden vaakuna on Oriveden kaupungin tunnus, joka on kunnan nimeen viittaava puhuva vaakuna. Vaakunan selitys on ”hopeisessa kilvessä punainen, pystyyn kavahtanut ori, joka nousee esiin kilventyveen ulottuvasta sinisestä vedestä.” Vaakunan on suunnitellut Carolus Lindberg, ja Oriveden kunnanvaltuusto hyväksyi sen kokouksessaan 11. kesäkuuta 1949. Sisäasiainministeriö vahvisti vaakunan käyttöön 30. marraskuuta samana vuonna. Orivesi oli Suomen ensimmäinen maalaiskunta, joka sai oman vaakunansa; aiemmin sellaiset olivat vain kaupungeilla sekä muutamalla kauppalalla. == Lähteet == * * Orivesi Vaakuna
Kinuski

Kinuski on maidosta tai kermasta ja sokerista keittämällä valmistettu toffeen kaltainen makea massa, joka tarjoillaan useimmiten jälkiruokien kastikkeena.http://www.kinuskikissa.fi/?p=1848 Karl Fazer kertoiTästä kaikki alkoi , Fazer.fi. Viitattu 24. kesäkuuta 2021. tuoneensa alun perin venäläisen reseptin Pietarista Suomeen, ja nimi onkin peräisin venäjän sanasta тянучки (tjanutški).http://www.kolumbus.fi/rahola/sanastot/k.html#kinu Vastaavia tuotteita muualla maailmassa ovat esimerkiksi ranskalainen confiture de lait ja argentiinalainen dulce de leche. Kinuskin teollinen valmistaminen Suomessa aloitettiin 1970-luvun lopulla Kainuun osuusmeijerillä, minkä jälkeen kastike on kuulunut suomalaisten suosikkijälkiruokakastikkeisiin. Nykyään perinteisellä reseptillä valmistettua kinuskia löytyy kaupoista muun muassa Pirkka- ja Rainbow-merkeillä, joita on valmistanut ainakin kouvolalainen Kaslink Foods (nyk. Fazer Lifestyle Foods). Fazer myy myös kinuskimakeisia merkillä Omar. == Lähteet == Luokka:Makeiset Luokka:Venäläinen keittiö
Pianokonsertto nro 1 (Merikanto)

Aarre Merikanto sävelsi ensimmäisen pianokonserttonsa (op. 3) fis-mollissa vuonna 1913. Noin 20-minuuttinen teos kantaesitettiin Helsingissä 5. marraskuuta 1914. Pianosolistina toimi Eino Lindholm. Häntä säesti säveltäjän itsensä johtama Helsingin kaupunginorkesteri.Fimic - Suomalaisen musiikin tiedotuskeskus == Osat == # Allegro energico # Largo # Finale: Allegro molto == Lähteet == Luokka:Aarre Merikannon teokset Luokka:Pianokonsertot Luokka:1910-luvun musiikkiteokset
Sagliains

thumb | Vereina-tunnelin eteläinen suuaukko Sagliainsissa Sagliains on rautatieasema, Itä-Sveitsissä, Graubündenin kantonissa, Zernezin kunnassa. Sagliains on Rhätische Bahn -rautatieyhtiön (RhB) radalla oleva risteysasema, jossa yhdistyvät pohjoisesta tuleva Vereina-tunneli ja itä-länsi-suunnassa, pitkin Engadinin laakson kulkeva Scuol-Tarasp-Samedan -rata. Asema on autojunien pääteasema. Aseman erikoisuus on, että se on matkustajille vain vaihtoasema: matkan päättäminen tai aloittaminen ei ole mahdollistaSveitsin julkisen liikenteen aikataulut, nrot 910, 960 ja 1985 . == Lähteet == * Eisenbahnatlas Schweiz. Verlag Schweers + Wall GmbH 2004. ISBN 3-89494-122-7 * Rhätischen Bahnin kotisivut ===Viitteet=== Luokka:Zernez Luokka:Sveitsin rautatieliikennepaikat
Lemminkäinen (Merikanto)

Lemminkäinen (op. 10, 1916) on Aarre Merikannon säveltämä runoelma orkesterille. Se edustaa hänen varhaista tuotantoaan, jossa romanttiset vaikutteet ovat vielä vahvat. Lemminkäisessä on aineksia kansanomaisesta tanssillisuudesta ja venäläistyylisestä, varsinkin Rahmaninoville ominaisesta myöhäisromanttisuudesta.Fimic - Suomalaisen musiikin tiedotuskeskus == Lähteet == Luokka:Aarre Merikannon teokset Luokka:1910-luvun musiikkiteokset
Paula Seling

Paula Seling (s. 25. joulukuuta 1979 Baia Mare, Romania) on romanialainen laulaja ja säveltäjä, joka esiintyi muun muassa Eurovision laulukilpailuissa vuonna 2010 kappaleella "Playing with Fire" yhdessä Ovidiu Cernăuțeanun kanssa. He sijoittuivat finaalissa kolmanneksi.http://www.eurovision.tv/event/artistdetail?song=25273&event;=1513 Seling ja Cernăuțeanu edustivat maataan myös vuoden 2014 kilpailussa, kappaleella "Miracle". He sijoittuivat finaalissa kahdenneksitoista. ==Lähteet== ==Aiheesta muualla== *Kotisivut Luokka:Romanialaiset laulajat Luokka:Vuonna 1979 syntyneet Luokka:Elävät henkilöt Luokka:Vuoden 2010 euroviisuedustajat Luokka:Vuoden 2014 euroviisuedustajat Luokka:Romanian euroviisuedustajat
Luonnollinen suku

Luonnollinen suku on henkilöitä tarkoittavien sanojen suku kielissä, kuten saksassa, joiden kieliopillisiin sukuihin kuuluvat feminiini ja maskuliini. Saksan kielessä lähes kaikilla henkilöitä tarkoittavilla sanoilla on luonnollinen suku, toisin sanoen miehiä tarkoittavilla maskuliini ja naisia tarkoittavilla feminiini. Saksan maskuliinin epämääräinen artikkeli on ein ja määräisen der, feminiinin epämääräinen eine ja määräinen die. Esimerkiksi sanotaan der Mann (mies) ja die Frau (rouva, nainen). Säännöstä on poikkeuksia, esimerkiksi das Mädchen (tyttö, kolmas suku, neutri, jonka epämääräinen artikkeli on ein ja määräinen das, sillä kaikki -chen -loppuiset substantiivit ovat neutreja) ja die Schildwache (vartiosotilas). Muilla kuin henkilöitä tarkoittavilla sanoilla ei ole luonnollista sukua, kun niillä ei ole sukupuolta. Vieraskielisen, joka opettelee kyseisenlaista kieltä, on siksi opeteltava useimpien sanojen suvut ulkolukuna. Osasta niistä kielistä, joissa aikaisemmin on ollut maskuliini ja feminiini, nämä ovat kadonneet. Ruotsissa tämä on tapahtunut niin, että ne ovat sulautuneet yhteen ja neutri jäänyt erilliseksi (ett-suku), englannissa niin, että koko sukujärjestelmä on kadonnut. Myös näissä kielissä tehdään kuitenkin yksikön kolmannen persoonan pronominissa (hän) ero miesten ja naisten välille, ruotsissa miehestä han ja naisesta hon, englannissa miehestä he ja naisesta she. Maskuliinin ja feminiinin katoaminen on näissä kielissä johtanut siihen, että sana voidaan määrittää maskuliiniksi tai feminiiniksi vain sukupuolen perusteella. Tämän takia näitä pronomineja käytetään ruotsissa ja englannissa ainoastaan henkilöistä, esineistä englannissa sanotaan it ja ruotsissa det. Sen sijaan saksassa hän-sanoja (miehestä er, naisesta sie), käytetään vieläkin myös esineistä, maskuliineista er ja feminiineistä sie. Neutrien vastaava pronomini on es. Luokka:Kielioppi
Gustaf Lundahl

Gustaf Lundahl on seuraavien henkilöiden nimi: * Gustaf Lundahl, suomalainen kauppaneuvos * Gustaf Lundahl, suomalainen tähtitieteilijä
Salvatore Bocchetti

Salvatore Bocchetti (s. 30. marraskuuta 1986 Napoli) on italialainen jalkapalloilija, pelipaikaltaan keskuspuolustaja. Hän pelasi kotimaansa sarjojen lisäksi useita vuosia Venäjän valioliigassa. Hän kuului Italian joukkueeseen maailmanmestaruuskilpailuissa 2010. Bocchetti edusti Italian Serie A:ssa Ascolia, Genoaa, Milania ja Hellas Veronaa sekä alemmilla sarjatasoilla muitakin joukkueita. Venäjän valioliigassa hän edusti Rubin Kazania ja Spartak Moskovaa. Hän pelasi Serie A:ssa 76 ottelua, joissa hän teki yhden maalin, maaliskuussa 2010 Palermoa vastaan. Hän pelasi Venäjän valioliigassa 147 ottelua, joissa hän teki 14 maalia. Hän voitti Rubin Kazanin joukkueessa Venäjän cupin vuonna 2012 ja Spartak Moskovan joukkueessa Venäjän liigamestaruuden vuonna 2017. Bocchetti pelasi Pekingin olympialaisissa 2008 Italian puolivälieriin yltäneessä joukkueessa kaikki neljä ottelua avauskokoonpanossa. Hän pelasi Italian A-maajoukkueessa viisi maaottelua vuosina 2009–2010. Hän kuului Italian joukkueeseen MM-kilpailuissa 2010 mutta ei saanut turnauksessa peliaikaa. == Lähteet == Luokka:Italialaiset jalkapalloilijat Luokka:Vuonna 1986 syntyneet Luokka:Elävät henkilöt
Algerian cup

Algerian cup () on Algerian jalkapallon kansallinen cup-kilpailu. Sitä on pelattu lokakuusta 1962 lähtien. Eniten voittoja ovat keränneet USM Alger ja ES Sétif, joilla molemmilla on tilillään kahdeksan cup-mestaruutta. Cup toimii alusta alkaen pudotuspelin tavoin. == Mestarit == *1963 – ES Sétif *1964 – ES Sétif *1965 – MC Saida *1966 – CR Belcourt *1967 – ES Sétif *1968 – ES Sétif *1969 – CR Belcourt *1970 – CR Belcourt *1971 – MC Alger *1972 – HAMR Annaba *1973 – MC Alger *1974 – USM El-Harrach *1975 – MC Oran *1976 – MC Alger *1977 – JS Kawkabi *1978 – CM Belcourt *1979 – MA Hussein-Dey *1980 – EP Sétif *1981 – USK Alger *1982 – DNC Alger *1983 – MP Alger *1984 – MP Oran *1985 – MP Oran *1986 – JE Tizi-Ouzou *1987 – USM El-Harrach *1988 – USM Alger *1989 – ES Sétif *1990 – Ei pelattu *1991 – USM Bel-Abbès *1992 – JS Kabylie *1993 – Ei pelattu *1994 – JS Kabylie *1995 – CR Belouizdad *1996 – MC Oran *1997 – USM Alger *1998 – WA Tlemcen *1999 – USM Alger *2000 – MC Ouargla *2001 – USM Alger *2002 – WA Tlemcen *2003 – USM Alger *2004 – USM Alger *2005 – ASO Chlef *2006 – MC Alger *2007 – MC Alger *2008 – JSM Béjaïa *2009 – CR Belouizdad *2010 – ES Sétif *2011 – JS Kabylie *2012 – ES Sétif *2013 – USM Alger *2014 – MC Alger *2015 – MO Béjaïa == Joukkueiden mestaruudet cupissa == Joukkue Mestaruudet Mestaruusvuosi USM Alger 8 1981, 1988, 1997, 1999, 2001, 2003, 2004, 2013 ES Sétif 8 1963, 1964, 1967, 1968, 1980, 1989, 2010, 2012 MC Alger 7 1971, 1973, 1976, 1983, 2006, 2007, 2014 CR Belouizdad 6 1966, 1969, 1970, 1978, 1995, 2009 JS Kabylie 5 1977, 1986, 1992, 1994, 2011 MC Oran 4 1975, 1984, 1985, 1996 WA Tlemcen 2 1998, 2002 USM El-Harrach 2 1974, 1987 MC Saïda 1 1965 HAMR Annaba 1 1972 NA Hussein-Dey 1 1979 DNC Alger 1 1982 USM Bel-Abbès 1 1991 CR Beni-Thour 1 2000 ASO Chlef 1 2005 JSM Béjaïa 1 2008 MO Béjaïa 1 2015 ==Lähteet== * Tuloksia Luokka:Algerian jalkapallocupit
Daniel Fernandes

Daniel Márcio Fernandes (s. 25. syyskuuta 1983 Edmonton, Kanada) on portugalilais-kanadalainen jalkapalloilija. Fernandes edustaa tällä hetkellä alankomaalaista Twenteä. Fernandesin äiti on tšekkoslovakialainen ja isä portugalilainen. ==Ura== Fernandes aloitti uransa Vancouverissa Vancouver Whitecapsissa, mutta siirtyi nopeasti FC Porton nuorisojoukkueeseen. Porton vuosien jälkeen hän pelasi Celta Vigon reservijoukkueessa Celta Vigo B:ssä sekä saksalaisessa Jahn Regensburgissa. Varsinaisen läpimurtonsa Fernandes kuitenkin teki thessalonikilaisessa PAOK FC:ssä, jossa hän pelasi 90 ottelua ennen kuin siirtyi saksalaiseen VfL Bochumiin 2008. Tammikuussa 2010 hän siirtyi Bochumista lainalle takaisin Kreikkaan, Iraklisin riveihin. Vuonna 2010 Fernandes valittiin Portugalin maajoukkueeseen Etelä-Afrikan MM-kisoihin. Heinäkuussa 2010 hänet lainattiin Panathinaikosiin, jossa hän vietti loppuvuoden. Seuraavan vuoden tammikuussa Fernandes lainattiin loppukaudeksi Panserraikosiin. Elokuussa hän siirtyi CFR Clujiin, josta tammikuussa 2012 Twenteen. ==Lähteet== * * ===Viitteet=== Luokka:Portugalilaiset jalkapallomaalivahdit Luokka:Kanadalaiset jalkapallomaalivahdit Luokka:Vuonna 1983 syntyneet Luokka:Elävät henkilöt
Ihalempi

Ihalempi on Aarre Merikannon mieskuorolle ja orkesterille vuonna 1953 säveltämä teos. Sanat ovat Eino Leinon. Teoksen tilasi Laulu-Miehet, joka myös julkaisi sen ja antoi sen kantaesityksen 40-vuotisjuhlakonsertissa Helsingissä 4. joulukuuta 1954. Sävellys kestää esitettynä kymmenisen minuuttia.Fimic - Suomalaisen musiikin tiedotuskeskus == Lähteet == Luokka:Aarre Merikannon teokset Luokka:1950-luvun musiikkiteokset
MC Oran

Mouloudia Club Oran () on algerialainen jalkapalloseura, joka perustettiin vuonna 1917 ja uudelleen toisen maailmansodan jälkeen vuonna 1946. Sen kotistadionina toimii Stade Ahmed Zabana, joka sijaitsee Oranissa. Joukkue on voittanut neljästi Algerian mestaruuden, joista viimeisin on vuodelta 1993. Se ylsi myös kerran Afrikan Mestarien liigan loppuotteluun vuonna 1989, jossa se hävisi marokkolaiselle Raja Casablancalle. ==Saavutukset== ===Kansalliset=== * Algerian mestaruus (4): 1971, 1988, 1992, 1993 * Algerian cup (4): 1975, 1984, 1985, 1996 * Algerian liigacup (1): 1996 ===Kansainväliset=== * Arabian Cup voittajien cup: 1997, 1998 * Arabian supercup: 1999 ==Entisiä pelaajia== * Tedj Bensaoula (1977–1983) * Lakhdar Belloumi (1977-1979), (1986-1990), (1993–1994) * Karim Maroc (1987–1989) * Abdelhafid Tasfaout (1990–1995) * Slimane Raho (1996–1997) * Sofiane Daoud (2002–2007) ==Päävalmentajat== Kausi Valmentaja 1963–1964 Habib Draoua 2001–2002 Lakhdar Belloumi 2003–2004 Nasser Drid 2011 Alain Michel == Lähteet == ==Aiheesta muualla== * mouloudia.com Luokka:Algerialaiset jalkapalloseurat
Viikari vauhdissa

Viikari vauhdissa () on yhdysvaltalainen komediaelokuva vuodelta 1995. Elokuvan kesto on 93 min. Elokuvan on ohjannut James Orr. Elokuvan pääosaa esitti Chevy Chase. == Juoni == 11-vuotiaan Ben Archerin (Jonathan Taylor Thomas) äiti, Sandy Archer (Farrah Fawcett) ihastuu Jack Sturgesiin (Chevy Chase). Ben ei pidä Jackista ja hän yrittää sabotoida heidän välejään, mutta ei onnistu. Hän liittyy ”intiaaneihin”, joiden tarkoitus on yhdistää isät ja pojat. Tapahtuu kaikenlaisia kommelluksia, ja lopulta Benistä ja Jackista tulee ylimmät ystävykset. Aivan elokuvan lopussa Jack nai Sandyn. == Aiheesta muualla == * Luokka:Yhdysvaltalaiset komediaelokuvat Luokka:Vuoden 1995 yhdysvaltalaiset elokuvat Luokka:Yhdysvaltalaiset nuortenelokuvat
Valldauran metroasema

Valldaura on Barcelonan metron linjan 3 asema, joka sijaitsee Horta-Guinardón alueella Barcelonan kaupungin pohjoisosassa. Aseman on suunnitellut Manel Sánchez. Valldauran asema otettiin käyttöön vuonna 2001, kun linjan 3 laajennus Montbaun asemalta pohjoiseen valmistui. Asema on rakennettu Passeig de Valldaura -kadun alle ja sisäänkäynti asemalle on risteävän Carrer Canigó -kadun kohdalla. == Lähteet == == Aiheesta muualla == *Valldauran asema Trens de Catalunya -sivustolla Luokka:Barcelonan metroasemat
My Curse

My Curse on yhdysvaltalaisen metalcore-yhtyeen Killswitch Engagen kappale levyltä As Daylight Dies ja se on julkaistu vuonna 2006. Kappale esiintyy Guitar Hero III: Legends of Rock -pelissä bonuskappaleena. Luokka:Vuoden 2006 kappaleet Luokka:Yhdysvaltalaiset heavy metal -kappaleet